CELEX: 32004R1863
Language: fi
Date: 2004-10-26 00:00:00
Title: Komission asetus (EY) N:o 1863/2004, annettu 26 päivänä lokakuuta 2004, viljeltyjen sienten kaupan pitämiseen sovellettavista vaatimuksista

28.10.2004   
            
            
               FI
            
            
               Euroopan unionin virallinen lehti
            
            
               L 325/23
            
         
      KOMISSION ASETUS (EY) N:o 1863/2004,
   annettu 26 päivänä lokakuuta 2004,
   viljeltyjen sienten kaupan pitämiseen sovellettavista vaatimuksista
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 2 artiklan 2 kohdan,
   sekä katsoo seuraavaa:
   
               (1)
            
            
               Viljellyt sienet kuuluvat tuotteisiin, joihin on sovellettava asetuksen (EY) N:o 2200/96 liitteessä I olevia kaupan pitämisen vaatimuksia. Viljeltyjen sienten kaupan pitämistä koskevista laatuvaatimuksista 7 päivänä kesäkuuta 2002 annettua komission asetusta (EY) N:o 982/2002 (2) on muutettu useita kertoja. Selvyyden vuoksi asetus (EY) N:o 982/2002 olisi kumottava ja korvattava uudella asetuksella.
            
         
               (2)
            
            
               Maailmankaupan avoimuuden vuoksi olisi tästä syystä otettava huomioon Yhdistyneiden Kansakuntien Euroopan talouskomission pilaantumisalttiiden tuotteiden laatuvaatimusten asettamista ja laadun kehittämistä käsittelevän työryhmän suosittelemat viljeltyjen sienten (Agaricus) kaupan pitämistä ja kauppalaadun valvontaa koskevat laatuvaatimukset FFV-24.
            
         
               (3)
            
            
               Uusien vaatimusten tarkoituksena on poistaa markkinoilta laadultaan epätyydyttävät tuotteet, ohjata tuotantoa kuluttajien vaatimuksia tyydyttäväksi sekä helpottaa kauppasuhteita tasapuolisen kilpailun pohjalta ja auttaa näin parantamaan tuotannon kannattavuutta.
            
         
               (4)
            
            
               Vaatimuksia sovelletaan kaikissa kaupan pitämisen vaiheissa. Tuotteiden pitkät kuljetusmatkat, pitkähkö varastointi tai erilaiset käsittelyt saattavat aiheuttaa niissä biologisesta kehittymisestä tai pilaantumisalttiudesta johtuvaa laadun heikkenemistä. Nämä muutokset on syytä ottaa huomioon sovellettaessa vaatimuksia lähettämisvaihetta seuraavissa kaupan pitämisen vaiheissa.
            
         
               (5)
            
            
               Erityisen huolellisesti lajiteltavissa ja pakattavissa ekstraluokan tuotteissa on otettava huomioon ainoastaan tuoreuden ja nestejännityksen väheneminen.
            
         
               (6)
            
            
               Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   CN-koodiin 0709 51 00 kuuluvien viljeltyjen sienten kaupan pitämiseen sovellettavat vaatimukset ovat liitteessä.
   Vaatimuksia sovelletaan kaikissa kaupan pitämisen vaiheissa asetuksessa (EY) N:o 2200/96 säädetyin edellytyksin.
   Lähetysvaihetta seuraavien vaiheiden aikana tuotteissa voi kuitenkin esiintyä vaatimusten vastaisesti:
   
               a)
            
            
               vähäistä tuoreuden ja nestejännityksen vähenemistä;
            
         
               b)
            
            
               muihin kuin ekstraluokkaan luokitelluissa tuotteissa vähäistä tuotteen biologisesta kehittymisestä ja pilaantumisalttiudesta johtuvaa laadun heikkenemistä.
            
         2 artikla
   Kumotaan asetus (ETY) N:o 982/2002.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä lokakuuta 2004.
      
         
            Komission puolesta
         
         Franz FISCHLER
         
         
            Komission jäsen
         
      
   
   
      (1)  EYVL L 297, 21.11.1996, s. 1. Asetus sellaisena kuin se on viimeksi muutettuna komission asetuksella (EY) N:o 47/2003 (EYVL L 7, 11.1.2003, s. 64).
   
      (2)  EYVL L 150, 8.6.2002, s. 45. Asetus sellaisena kuin se on viimeksi muutettuna asetuksella (EY) N:o 907/2004 (EUVL L 163, 30.4.2004, s. 50).
   
      LIITE
      VILJELTYJÄ AGARICUS-LAJIN SIENIÄ KOSKEVAT VAATIMUKSET
      I   TUOTTEEN MÄÄRITELMÄ
      Nämä vaatimukset koskevat viljeltyjen Agaricus-lajin (rinnakkaisilmaisu Psalliota) sienten itiöemiä (lisääntymisosia), jotka on tarkoitettu myytäviksi kuluttajille tuoreina, jalostukseen tarkoitettuja sieniä lukuun ottamatta.
      Sienet luokitellaan kauppamuotoihin ja ennen kaikkea seuraaviin kahteen ryhmään:
      
                  —
               
               
                  leikkaamattomat sienet, joiden jalan alaosaa ei ole leikattu,
               
            
                  —
               
               
                  leikatut sienet, joiden jalan alaosa on leikattu.
               
            Molemmissa ryhmissä tehdään ero toisiaan seuraavien kehitysasteiden välillä:
      
                  —
               
               
                  avautumattomat sienet (tai vastaava nimitys) eli sienet, joiden lakki ei ole lainkaan avautunut,
               
            
                  —
               
               
                  suojukselliset sienet eli sienet, joiden lakkia ja jalkaa yhdistää suojus,
               
            
                  —
               
               
                  avautuneet sienet eli sienet, joiden lakki on avautunut (olipa lakki oiennut tai laakea, sen reunojen on kaarruttava hieman alaspäin),
               
            
                  —
               
               
                  laakealakkiset sienet eli sienet, joiden lakki on täysin auennut (mutta lakin reunat eivät saa olla liian kiertyneet eivätkä liiaksi ylöspäin kaartuneet).
               
            Lisäksi sienet luokitellaan kahteen värityyppiin:
      
                  —
               
               
                  ”valkoinen”,
               
            
                  —
               
               
                  ”ruskea”.
               
            II   LAATUA KOSKEVAT SÄÄNNÖKSET
      Vaatimusten tarkoituksena on määritellä kauppakunnostettujen ja pakattujen sienten laatu.
      A   Vähimmäisvaatimukset
      Kullekin luokalle säädetyt erityissäännökset ja sallitut poikkeamat huomioon ottaen sienten on oltava kaikissa luokissa:
      
                  —
               
               
                  eheitä; leikattujen sienten leikkauspinnan on oltava siisti,
               
            
                  —
               
               
                  terveitä; tuotteita, joissa on mätää, joiden jalka on voimakkaasti ruskehtava tai jotka ovat kulutukseen muuten kelpaamattomiksi pilaantuneita, ei sallita,
               
            
                  —
               
               
                  puhtaita, lähes vailla näkyviä muita vieraita aineita kuin peiteainetta,
               
            
                  —
               
               
                  tuoreen näköisiä; on otettava huomioon kasvualustasta ja/tai kauppamuodosta johtuva helttojen ominaisväri,
               
            
                  —
               
               
                  lähes vailla tuholaisia,
               
            
                  —
               
               
                  lähes vailla tuholaisten aiheuttamia vikoja,
               
            
                  —
               
               
                  vailla epätavallista pintakosteutta,
               
            
                  —
               
               
                  vailla vierasta hajua ja/tai makua.
               
            Sienten kehitysasteen ja kunnon on oltava sellainen, että ne:
      
                  —
               
               
                  kestävät kuljetuksen ja käsittelyn, ja
               
            
                  —
               
               
                  saapuvat tyydyttävässä kunnossa määräpaikkaan.
               
            B   Luokitus
      Sienet luokitellaan kolmeen luokkaan seuraavasti:
      
                  i)
               
               
                  
                     Ekstraluokka
                  
                  Tähän luokkaan luokiteltujen sienten on oltava erittäin hyvälaatuisia. Niiden on oltava muodoltaan, ulkonäöltään, kehitysasteeltaan ja väriltään kauppamuodolle ominaisia. Niiden oltava hyvin muodostuneita.
                  Niiden on oltava täysin virheettömiä, hyvin vähäisiä pintavikoja lukuun ottamatta, edellyttäen, että viat eivät vaikuta tuotteen ulkonäköön, laatuun, säilyvyyteen tai pakkauksen ulkoasuun.
                  Leikattujen sienten leikkauspinnan on oltava lähes kohtisuora pituusakseliin nähden.
                  Sienten on oltava lähes vailla peiteainetta; leikkaamattomien sienten jalassa voi kuitenkin olla peiteainehiukkasia.
               
            
                  ii)
               
               
                  
                     I luokka
                  
                  Tähän luokkaan luokiteltujen sienten on oltava hyvälaatuisia. Niiden on oltava muodoltaan, ulkonäöltään, kehitysasteeltaan ja väriltään kauppamuodolle ominaisia.
                  Niissä voi olla seuraavanlaisia vähäisiä vikoja edellyttäen, että viat eivät vaikuta tuotteen ulkonäköön, laatuun, säilyvyyteen ja pakkauksen ulkoasuun:
                  
                              —
                           
                           
                              vähäisiä muotovikoja,
                           
                        
                              —
                           
                           
                              vähäisiä värivikoja,
                           
                        
                              —
                           
                           
                              vähäisiä pintavikoja,
                           
                        
                              —
                           
                           
                              hieman peiteainehiukkasia; leikkaamattomien sienten jalassa voi kuitenkin olla hiukan peiteainetta.
                           
                        Leikattujen sienten leikkauspinnan on oltava lähes kohtisuora pituusakseliin nähden.
               
            
                  iii)
               
               
                  
                     II luokka
                  
                  Tähän luokkaan kuuluvat sienet, joita ei voida luokitella ylempiin luokkiin mutta jotka vastaavat edellä määriteltyjä vähimmäisvaatimuksia.
                  Niissä voi olla seuraavanlaisia virheitä edellyttäen, että niiden laatuun, säilyvyyteen tai ulkonäköön liittyvät olennaiset ominaispiirteet säilyvät muuttumattomina:
                  
                              —
                           
                           
                              muotovirheitä,
                           
                        
                              —
                           
                           
                              värivirheitä,
                           
                        
                              —
                           
                           
                              vähäisiä pintavikoja,
                           
                        
                              —
                           
                           
                              vähäistä jalan laadun heikkenemistä,
                           
                        
                              —
                           
                           
                              hiukan sisäistä kosteutta jalassa,
                           
                        
                              —
                           
                           
                              haalistuneita pintakalvoja,
                           
                        
                              —
                           
                           
                              onttoja jalkoja,
                           
                        
                              —
                           
                           
                              peiteainehiukkasia; leikkaamattomien sienten jalassa voi kuitenkin olla hiukan peiteainetta.
                           
                        
            III   KOKOLAJITTELUA KOSKEVAT MÄÄRÄYKSET
      Kokoluokka määritellään lakin halkaisijan ja jalan pituuden perusteella seuraavien vaatimusten mukaan:
      Vähimmäiskoko
      Lakin enimmäishalkaisijan on oltava avautumattomien, suojuksellisten ja avautuneiden sienten osalta vähintään 15 mm ja laakealakkisten sienten osalta 20 mm.
      Jalan pituus
      Jalan pituus mitataan:
      
                  —
               
               
                  avautuneiden ja laakealakkisten sienten osalta lakin alla sijaitsevista heltoista lähtien,
               
            
                  —
               
               
                  avautumattomien sienten osalta suojuksesta lähtien.
               
            Ekstraluokkaan kuuluvat sienet on kokoluokiteltava seuraavan taulukon mukaan, ja I ja II luokkaan kuuluvien sienten on noudatettava säädettyä kokolajitteluasteikkoa silloin kun niistä käytetään mainintoja ”pieniä”, ”keskikokoisia” tai ”suuria”.
      
                  Avautumattomat, suojukselliset ja avautuneet sienet
               
            
                  Lakin halkaisija
               
               
                  Jalan enimmäispituus
               
            
                  Koko
               
               
                  Enimmäispoikkeama
               
               
                  Leikatut sienet
               
               
                  Leikkaamattomat sienet
               
            
                  Pieni
               
               
                  15–45 mm
               
               
                  
                     1/2 lakin halkaisijasta
               
               
                  
                     2/3 lakin halkaisijasta
               
            
                  Keskikokoinen
               
               
                  30–65 mm
               
            
                  Suuri
               
               
                  50 mm ja enemmän
               
            
         
      
                  Laakealakkiset sienet
               
            
                  Lakin halkaisija
               
               
                  Jalan enimmäispituus
               
            
                  Koko
               
               
                  Enimmäispoikkeama
               
               
                  Leikatut sienet
               
               
                  Leikkaamattomat sienet
               
            
                  Pieni
               
               
                  20–55 mm
               
               
                  
                     2/3 lakin halkaisijasta
               
            
                  Suuri
               
               
                  50 mm ja enemmän
               
            IV   SALLITTUJA POIKKEAMIA KOSKEVAT SÄÄNNÖKSET
      Jokaisessa pakkauksessa sallitaan laatu- ja kokopoikkeamien rajoissa tuotteita, jotka eivät ole mainitun laatuluokan vaatimusten mukaisia.
      A   Sallitut laatupoikkeamat
      
                  i)
               
               
                  
                     Ekstraluokka
                  
                  5 prosenttia lukumäärästä tai painosta sieniä, jotka eivät vastaa tämän luokan vaatimuksia mutta jotka täyttävät I luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa.
               
            
                  ii)
               
               
                  
                     I luokka
                  
                  10 prosenttia lukumäärästä tai painosta sieniä, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa.
               
            
                  iii)
               
               
                  
                     II luokka
                  
                  10 prosenttia lukumäärästä tai painosta jalattomia sieniä ja 10 prosenttia lukumäärästä tai painosta sieniä, jotka eivät muista syistä vastaa tämän luokan vaatimuksia eivätkä vähimmäisvaatimuksia, lukuun ottamatta tuotteita, joissa on mätää tai jotka ovat muuten pilaantuneet kulutukseen kelpaamattomiksi.
               
            B   Kehitysastetta koskevat erityispoikkeamat
      
                  i)
               
               
                  
                     Ekstraluokka
                  
                  Yhteensä 5 prosenttia lukumäärästä tai painosta myöhemmän tai aiemman kehitysasteen sieniä.
               
            
                  ii)
               
               
                  
                     I luokka
                  
                  Yhteensä 10 prosenttia lukumäärästä tai painosta myöhemmän tai aiemman kehitysasteen sieniä.
               
            
                  iii)
               
               
                  
                     II luokka
                  
                  Sama pakkaus voi sisältää eri kehitysasteisia sieniä. Jos kehitysaste on merkitty, myöhemmän ja aiemman kehitysasteen sieniä voi kuitenkin olla yhteensä enintään 25 prosenttia lukumäärästä tai painosta.
               
            C   Sallitut kokopoikkeamat
      Kaikki luokat: 10 prosenttia lukumäärästä tai painosta sieniä, jotka eivät vastaa merkittyä kokoluokkaa.
      V   PAKKAUKSEN ULKOASUA KOSKEVAT SÄÄNNÖKSET
      A   Tasalaatuisuus
      Kunkin pakkauksen sisällön on oltava tasalaatuista, ja kukin pakkaus saa sisältää ainoastaan samaa alkuperää, kauppamuotoa, kehitysastetta (jollei edellä olevan IV kohdan B alakohdan säännöksistä muuta johdu), laatua ja kokoa (jos tuote on lajiteltu koon mukaan) olevia sieniä.
      Korkeintaan 1 kilogramman myyntipakkaukset voivat sisältää eriväristen sienten sekoituksia, jos ne ovat yhdenmukaisia laadultaan, kehitysasteeltaan ja kokoluokaltaan (jos tuote on lajiteltu koon mukaan) sekä kunkin eri värin osalta alkuperältään.
      Pakkauksesta näkyvän sisällön osan on edustettava koko sisältöä.
      Edellisen kohdan säännöksistä poiketen tämän asetuksen soveltamisalaan kuuluvia tuotteita voidaan sekoittaa nettopainoltaan enintään kolmen kilon myyntipakkauksissa erilajisten hedelmien ja vihannesten kanssa komission asetuksessa (EY) N:o 48/2003 (1) säädetyin edellytyksin.
      B   Pakkaaminen
      Sienet on pakattava siten, että ne tulevat suojatuiksi sopivalla tavalla.
      Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteille ulkoisia eikä sisäisiä vahinkoja. Kaupallisilla merkinnöillä varustettujen materiaalien käyttö, erityisesti paperien tai etikettien käyttö on sallittua, edellyttäen että painatus ja kiinnitys tehdään myrkyttömällä painovärillä ja liimalla.
      Yksittäisiin tuotteisiin kiinnitettävien merkintöjen on oltava sellaisia, että niistä ei aiheudu niitä poistettaessa näkyviä liimajälkiä tai kuoren vaurioita.
      Pakkauksissa ei saa olla mitään vieraita aineita, ei myöskään liikaa peiteainetta.
      VI   MERKITSEMISTÄ KOSKEVAT SÄÄNNÖKSET
      Kussakin pakkauksessa on oltava samalla sivulla selvin, pysyvin ja pakkauksen ulkopuolelle näkyvin kirjaimin seuraavat merkinnät:
      A   Tunnistusmerkinnät
      Pakkaajan ja/tai lähettäjän nimi ja osoite.
      Tämä merkintä voidaan korvata seuraavasti:
      
                  —
               
               
                  kaikissa pakkauksissa esipakkauksia lukuun ottamatta viranomaisen antamalla tai hyväksymällä pakkaajaa ja/tai lähettäjää edustavalla koodilla, jota edeltää maininta ”pakkaaja ja/tai lähettäjä” taikka sitä vastaava lyhenne,
               
            
                  —
               
               
                  yksinomaan esipakkauksissa yhteisön alueella sijaitsevan myyjän nimellä ja osoitteella, joita edeltää maininta ”pakattu … varten” tai muu vastaava maininta. Tässä tapauksessa merkinnän on sisällettävä myös pakkaajaa ja/tai lähettäjää vastaava koodi. Myyjän on annettava kaikki valvontayksiköiden tarpeellisiksi katsomat kyseisen koodin merkitystä koskevat tiedot.
               
            B   Tuote
      
                  —
               
               
                  Jos sisältö ei ole näkyvissä:
                  
                              —
                           
                           
                              ”Viljeltyjä sieniä”,
                           
                        
                              —
                           
                           
                              ”Leikattuja” tai ”Leikkaamattomia”,
                           
                        
                              —
                           
                           
                              ”Värillisiä”, jos kyseessä on muu väri kuin valkoinen,
                           
                        
            
                  —
               
               
                  kehitysaste (vapaaehtoinen),
               
            
                  —
               
               
                  jos kyseessä on eriväristen sienten sekoituksen sisältävä myyntipakkaus, värit on mainittava.
               
            C   Tuotteen alkuperä
      
                  —
               
               
                  Alkuperämaa ja tarvittaessa tuotantoalue tai kansallinen, alueellinen tai paikallinen nimitys,
               
            
                  —
               
               
                  jos kyseessä on eri alkuperää olevien eriväristen sienten sekoituksen sisältävä myyntipakkaus, väriä koskevan merkinnän välittömässä läheisyydessä on mainittava alkuperämaat.
               
            D   Kaupalliset tiedot
      
                  —
               
               
                  Luokka,
               
            
                  —
               
               
                  kokoluokka (jos tuote on lajiteltu koon mukaan) ilmaistuna lakin vähimmäis- ja enimmäishalkaisijoin tai maininnalla ”pieniä”, ”keskikokoisia” tai ”suuria”,
               
            
                  —
               
               
                  nettopaino.
               
            E   Virallinen tarkastusmerkintä (vapaaehtoinen)
      Ensimmäisessä alakohdassa säädettyjä merkintöjä ei tarvitse tehdä pakkauksiin, jotka sisältävät ulospäin näkyviä myyntipakkauksia, joihin kaikkiin on tehty kyseiset merkinnät. Kyseisiin pakkauksiin ei saa tehdä merkintöjä, jotka voisivat johtaa harhaan. Jos nämä pakkaukset on pakattu kuormalavalle, kyseiset tiedot on annettava vähintään kuormalavan kahdelle sivulle näkyvästi sijoitetulla lomakkeella.
      
         (1)  EYVL L 7, 11.1.2003, s. 65.